《淮阴道中咏芦花和韵 其二》
清代·查有新

细雨斜风放钓船，有人閒傍荻丛眠。万芽犹忆初成笋，三袅俄看尽作鞭。

白鹭茫茫迷极浦，银蟾澹澹映前川。残秋枫叶江边路，此景频经不记年。

作者简介：有新，字铭三，号春园，海宁人。贡生。就职州判有《春园吟稿》。诗话：海宁查氏，自初白查浦后代，有诗人春园，渊源家学不失矩矱。集中《和陶饮酒二十首》，自寓生平，尤见冲澹之趣。